Andrej Vlasov

Andrej Andrejevitsj Vlasov (russisk Андрей Андреевич Власов, født  i Lomakino nær Nizjnij Novgorod i Russland, henrettet 2. august 1946 i Moskva), var generalløytnant i den sovjetiske hæren. Han ble tatt til fange av tyskerne ved Leningrad i 1942. Etter det ble han overtalt til å kjempe på tysk side mot den Den røde armé. Det gjorde han som leder av Den russiske frigjøringsarméen.

 Liv og virke 
Vlasov var landeiersønn og studerte teologi ved et ortodoks presteseminar. Han oppgav disse religiøse studier etter den russiske revolusjon, og gikk over til landbruksvitenskap i stedet.

 Militær karriere 
 I sovjetisk tjeneste 
Han ble i 1919 innkalt til Den røde armé og kjempet i den russiske borgerkrig i Ukraina, Kaukasus og på Krim. Etter at Vlasov i 1930 var blitt medlem av Sovjetunionens kommunistiske parti avanserte han raskt i gradene til generalløytnant. I 1938 ble han sendt til Kina som rådgiver for Chiang Kai-shek.

I 1941, i den første fasen av det tyske angrep på Sovjetunionen, var Vlasov sjef for det 4. mekaniserte korps og kjempet mot tyskerne på den sovjetiske sørvestfronten. Han førte deretter kommandoen over den sovjetiske 37. armé som forsvarte Kyiv. Etter at byen var omringet ble Vlasov fløyet ut. I slaget ved Moskva i desember samme år kommanderte Vlasov den 20. armé og han var en av de mest fremgangsrike sovjetiske generalene under slaget. For sin innsats ble han omtalt blant annet i avisen Pravda den 13. desember 1941.

I 1942 var Vlasov stedfortredende sjef for 2. støtarmé ved Voltsjovfronten. Hans tropper hadde som oppdrag å bryte den tyske blokaden rundt Leningrad. Hans armé ble omringet, men forsvarte seg i nesten to måneder. Til slutt havnet nærmere 60 000 sovjetiske soldater i tysk fangenskap. Vlasov klarte å flykte ut i skogene.

 I tysk tjeneste 
Den 12. juli 1942 tok tyskerne Vlasov til fange. 14. juli ble han forhørt av tyskerne. Syv uker seinere var han gått over til tysk side for å delta i angrepet mot Sovjetunionen.

I 1944 ble han leder for Komitéen for frigjøringen av Russlands folk (KONR) og dens væpnede gren Den russiske frigjøringsarméen (ROA). Vlasov ble ofte beskrevet som karismatisk og intelligent.

Adolf Hitler nektet lenge å gi tillatelse til å bevæpne Vlasovs armé og sette den inn mot sovjeterne, men dårlig krigslykke tvang tyskerne til å revurdere dette. Vlasov innså ganske tidlig at det å kjempe for tyskerne var å kjempe for en tapt sak. Derfor håpet han at Tysklands nederlag ville føre til at USA og Storbritannia ville se på Sovjetunionen med økende mistenksomhet, og at de ville trenge en anti-kommunistisk hær som var villig til å kjempe mot Sovjet.

Det Vlasov ikke visste var at han overhodet ikke hadde noen mulighet til å komme seg til de allierte landene for å kjempe for dem.

Vlasov fikk til slutt tre egne divisjoner hvorav én deltok i kampene mot den sovjetiske arméen ved overgangen av elven Oder midt i april 1945, der ROA-soldatene utmerket seg for sin hardnakkede motstand. 

Vlasovs divisjoner var ikke de eneste tidligere sovjetiske borgere i Nazitysklands tjeneste; anslagsvis dreide det seg om minst 650 000 soldater.Mark Mazower Hitler's Empire. Nazi Rule in Occupied Europe, Allen Lane 2008, ISBN 978-0-7139-9681-4, s. 462 - gjengir Reitlinger The SS, Alibi of a Nation London 1956, s. 200-201; Dallin German Rule in Russia 1941-1945: A Study of Occupation Policies, Boulder, Colorado, 1981, s. 534

 Kapitulasjon, utlevering, henrettelse 
Ved krigens slutt kapitulerte Vlasov for de vestallierte, men ble overlevert av amerikanerne til Sovjetunionen. På Jalta-konferansen hadde både Storbritannia og USA gått med på at alle sovjetiske krigsfanger og desertører som hadde kommet seg over til de allierte skulle returneres til den sovjetiske staten selv om desertørene og krigsfangene ikke ville det selv.

Vlasov ble stilt for retten og dom ble avsagt etter to dager. Han ble henrettet ved hengning i Tagankafengselet i Moskva i august 1946, sammen med 11 av sine medarbeidere fra ROA. De øvrige russiske soldatene ble sendt til tvangsarbeidsleirer i Sibir. Deres videre skjebne er ikke kjent. I kontrast til dette ga Liechtenstein asyl til rundt fem hundre soldater fra Den russiske frigjøringsarméen som siden fikk opphold i Argentina.

I Sovjetunionen ble navnet Vlasov ensbetydende med landsforræder, nærmest som en russisk quisling, og mange av de russerne som kjempet på tyskernes side ble sjablongmessig kalt vlasovtsy, hva enten de hadde tilhørt ROA eller ikke.

 Rehabiliteringsforsøk 
Anstrengelser for å hindre rehabilitering av Vlasov har vedvart i Russland. Etter begjæring fra en «sosial organisasjon» (Za veru i otetjestvo, «For tro og fedreland») i 2001 kom en utredningskommisjon frem til at det ikke forelå grunnlag for at rehabiliteringslovene skulle kunne tillempes i tilfellet Vlasov.

Omvendt har den tyske historiker Joachim Hoffmann sterkt argumentert for at Vlasov ikke var nazisympatisør, men en sovjetisk patriot som utelukkende ville befri Sovjetunionen fra Stalin og den kommunistiske undertrykkelse.Hoffmann, s. 326-332

 Referanser 

 Litteratur 
 Wilfried Strik-Strikfeldt: Against Stalin and Hitler. Memoir of the Russian Liberation Movement 1941-5. Macmillan, 1970, ISBN 0-333-11528-7
 Russian version of the above: Вильфрид Штрик-Штрикфельдт: Против Сталина и Гитлера. Изд. Посев, 1975, 2003. ISBN 5-85824-005-4
 Бахвалов Анатолий: Генерал Власов. Предатель или герой? Изд. СПб ВШ МВД России, 1994.
 Sven Steenberg: Wlassow. Verräter oder Patriot? Verlag Wissenschaft und Politik, Köln 1968.
 Russian version of the above: Свен Стеенберг: Генерал Власов. Изд-во Эксмо, 2005. ISBN 5-699-12827-1
 Sergej Frölich: General Wlassow. Russen und Deutsche zwischen Hitler und Stalin.
 Russian version of the above: Сергей Фрёлих Генерал Власов. Русские и Немцы между Гитлером и Сталиным (перевод с немецкого Ю.К. Мейера при участии Д.А. Левицкого), 1990. Printed by Hermitage.
 Александров Кирилл М.: Армия генерала Власова 1944-45. Изд-во Эксмо, 2006. ISBN 5-699-15429-9.
 Чуев Сергей: Власовцы - Пасынки Третьего Рейха.  Изд-во Эксмо, 2006. ISBN 5-699-14989-9.
 И. Хоффманн: История власовской армии. Перевод с немецкого Е. Гессен. 1990 YMCA Press ISBN 2-85065-175-3 ISSN 1140-0854
 Joachim Hoffmann: Die Tragödie der 'Russischen Befreiungsarmee' 1944/45. Wlassow gegen Stalin. Herbig Verlag, 2003 ISBN 3-7766-2330-6.
 Russian version of the above: Гофман Иоахим: Власов против Сталина. Трагедия Русской Освободительной Армии. Пер. с нем. В. Ф. Дизендорфа. Изд-во АСТ, 2006. ISBN 5-17-027146-8.
 О. В. Вишлёв (forord): Генерал Власов в планах гитлеровских спецслужб. Новая и Новейшая История, 4/96, pp. 130–146. [Historical sources with a preface]
 В. В. Малиновский: Кто он, русский коллаборационнист: Патриот или предатель?' Вопросы Истории 11-12/96, pp. 164–166. [letter to the editor]
 Martin Berger: Impossible alternatives. The Ukrainian Quarterly, Summer-Fall 1995, pp. 258–262. [review of Catherine Andrevyev: Vlasov and the Russian liberation movement]
 А. Ф. Катусев, В. Г. Оппоков: Иуды. Власовцы на службе у фашизма. Военно-Исторический Журнал 6/1990, pp. 68–81.
 П. А. Пальчиков: История Генерала Власова. Новая и Новейшая История, 2/1993, pp. 123–144.
 А. В. Тишков: Предатель перед Советским Судом. Советское Государство и Право, 2/1973, pp. 89–98.
 Л. Е. Решин, В. С. Степанов: Судьбы генералские. Военно-Исторический Журнал, 3/1993, pp. 4–15.
 С. В. Ермаченков, А. Н. Почтарев: Последний поход власовской армии. Вопросы Истории, 8/98, pp. 94–104.
 Jurgen Thorwald: The Illusion: Soviet Soldiers in Hitler's Armies''. English translation, 1974.

Dokumentarer:
 General for Two Devils 1995
 Europe Central by William T Vollmann
 Angels of Death 1998, director: Leo de Boer.

 Eksterne lenker 


 А.А. Власов – Почему я стал на путь борьбы с большевизмом (Открытое письмо генерал-лейтенанта А.А. Власова, Заря, 3 марта 1943 г.) 
 A.A. Vlasov – Why have I taken up the struggle against Bolshevism? 
 Русское Освободительное Движение – Смоленская декларация 
 Манифест Комитета Освобождения Народов России (Прага, 14 ноября 1944 года)
 Władysław Anders, Antonio Muňoz: Russian Volunteers in the German Wehrmacht in WWII.

Kategori:Personer fra Nizjnij Novgorod oblast
Kategori:Russiske generaler
Kategori:Russiske offiserer
Kategori:Sovjetiske offiserer
Kategori:Arméoffiserer
Kategori:Sovjetere fra andre verdenskrig
Kategori:Kollaboratører med Nazi-Tyskland
Kategori:Personer dømt for forbrytelser begått under andre verdenskrig
Kategori:Russere dømt for forbrytelser
Kategori:Personer henrettet ved hengning
Kategori:Henrettede personer